Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: A házasságról, a családról és a gyámságról szóló, többször módosított 1952. évi IV. törvény (Csjt.) 70. § akként
Paragraph Index: 619

2. A jelen ügyben a másik kérdés, hogy van-e ésszerû oka a Btk. 199. §-ában megjelenõ különbségtételnek az Alkotmány 70/A. §-a tükrében. Egyetértek azzal, hogy az olyan jogszabály, amely kizárólag a szexuális irányultság szerint tesz hátrányos különbséget személyek között, a szabályozás tárgyától függõen általában az Alkotmány 70/A. §-át sértheti. Ezt a kérdést azonban csak esetenként lehet eldönteni. A Btk. 199. §-a sajátos tényállás. Lényeges tartalma szerint a nagykorú személy és a fiatalkorú személy közötti homoszexuális magatartást bünteti, de csak a nagykorú személynél. A fiatalkorú nem elkövetõ, hanem sértett. A magyar jogban tehát nem bûncselekmény a nagykorú személyek egymás közötti és a kiskorú személyek egymás közötti homoszexuális magatartása, legyen szó akár férfiakról, akár nõkrõl. A Btk. 199. §-a szándéka szerint a fiatalkorút védi a felnõttek részérõl érkezõ homoszexuális ráhatás bizonyos formái ellen. Ebbõl következik az a lényeges körülmény, hogy a Btk. 199. §-a nem csupán egyedül a szexuális irányultság szerint különböztet (ebben az esetben büntetnie kellene a 18 év alattiak egymás közötti homoszexuális aktusát is), hanem egy életkorbeli eltérést és egy ezen alapuló helyzetet is. A többségi határozat értelmében a törvényhozóra tartozik annak megítélése, hogy vannak-e a Btk. 199. §-ának esetkörén kívüli, további olyan, függõ, alárendeltségi viszonyból adódó élethelyzetek, amelyekben a 14—18 éves korosztályt egyes magatartások bûncselekménnyé nyilvánításával kell védeni a 18 éven felüliekkel létesített szexuális kapcsolatoktól. A többségi határozattól eltérõen azonban úgy gondolom, hogy a fiatalkorú és a felnõtt közötti, a Btk. 199. §.-ában megjelenített élethelyzet a büntetõjogi általánosításhoz megkívánt gyakorisággal jellemzõen tartalmaz bizonyos függõséget, alárendeltséget. Az indítványokra okot adó konkrét ügyekben is tettenérhetõ ez a függõ, alárendelt helyzet az azonos nemû személyek között, tehát ezekre az esetekre nem az egyenrangú partnerkapcsolat a jellemzõ. A fiatalok védelme a nemi kihasználás ellen és ezen kívül az olyan eseményektõl, amelyeknek még önkéntes vállalása is késõbb megbánhatóvá válhat, indokolhatja az állam fokozottabb beavatkozását. Ezen a területen figyelembe kell venni azt is, hogy a bi- vagy homoszexuális irányultság „felismerése”, megerõsítése és vállalása olyan döntés a fiatal részérõl, amely következményeire tekintettel ésszerûen magyarázhatja az állam oldaláról a teljes külsõ befolyásmentesség jogi biztosítását, a tekintélyen alapuló meggyõzés kizárását. Homoszexuálisnak általában azt a személyt tekintik, aki teljes egészében vagy részben a saját neméhez vonzódik. A homoszexualitás keletkezésének eredete jelenleg feltáratlan, biológiai, lelki okai nem ismertek. Valószínûsíthetõ, hogy nem kevés számban vannak közöttük olyan személyek, akik születésüktõl fogva homoszexuálisok. Ugyanígy nem elhanyagolható azoknak a száma sem, akiknél a homoszexualitásnak más eredete van. Az Alkotmány 67. §-a a gyermek jogaival és az ifjúság védelmével kapcsolatban aktív magatartásra kötelezi az államot. Az államnak a gyermeket meg kell óvnia az olyan kockázatvállalásoktól, amelyekkel kapcsolatban életkoránál (az ettõl függõen feltételezett testi, szellemi, erkölcsi és társadalmi érettségénél) fogva nem képes megismerni és értékelni sem a választható lehetõségeket, sem pedig választása következményeit saját személyiségére, illetve késõbbi életére és társadalmi beilleszkedésére nézve. Az, hogy ésszerû és objektív indoka van-e a legálisan létesíthetõ homoszexuális és heteroszexuális cselekmények eltérõ korhatárainak fenntartására, összetett szakértõi kérdés. A tudomány döntheti el, hogy a Btk.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes